Jeg har en Audi A4 B9 med Virtual Cockpit og originalt navigation. Virtual cockpit kostede i 2017 inkl. de nødvendige pakker ca. 44.000 kr.Da Audi'en nu er 3 år gammel, kræver Audi betaling såfremt Audi'ens funktionalitet vedr. navigationen skal opretholdes (opdatering af kort og mulighed for via mobiltelefon at hente oplysninger om trafikforhold). Pris 4.000 kr. pr. år. Noget er enten er gratis eller koster 1/10 hos konkurrenterne. Biler bygges generelt til en levetid på 7-12 år. I følge Danmarks Statistik var middellevetiden for nye biler i 2015 ca. 15 år. Det må antages, at Audi vurderer, at en Audi minimum har en holdbarhed svarende til gennemsnittet. Tages udgangspunkt i en levetid på 15 år. koster Virtual Cockpit reelt 92.000 kr. (44.000+12*4.000). Regnestykket er naturligvis endnu mere grelt, hvis Audi'en holder længere. Til sammenligning kan samme navigationsprodukt opnås ved installation af Apple Carplay til 6.400 kr. (engangsbetaling). Merpris for Virtual Cockpit er således svimlende 85.600 kr. Denne ekstreme pris fortæller Audi desværre ikke noget om, selv om den i høj grad er væsentlig for valg af ekstraudstyr i en Audi - og for en simpel funktionalitet, som er standard hos andre bilmærker anno 2020. Her kan man vitterligt tale om at halte bagefter og at yde ringe service.Efter Audi's kommentar til denne anmeldelse har jeg skrevet til Audi - men de yder åbenbart ikke den service at svare på henvendelser.- så konklusionen er desværre, at Audi yder ringe garanti, opkræver urimeligt høj betaling for opretholdelse af bilens funktionalitet efter 3 år - og vel at mærke for noget, der er gratis eller næste gratis hos konkurrenterne og yder tilmed elendig service... med andre ord havde jeg haft denne information inden, jeg købte min audi, havde jeg valgt et andet mærke, i stedet må jeg bare sige: ALDRIG MERE AUDI